CELEX: 32012R0088
Language: hu
Date: 2012-02-01 00:00:00
Title: A Bizottság 88/2012/EU végrehajtási rendelete ( 2012. február 1. ) az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK rendelet módosításáról

2.2.2012   
            
            
               HU
            
            
               Az Európai Unió Hivatalos Lapja
            
            
               L 30/11
            
         A BIZOTTSÁG 88/2012/EU VÉGREHAJTÁSI RENDELETE
   (2012. február 1.)
   az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Irakkal fennálló gazdasági és pénzügyi kapcsolatok egyes korlátozásairól szóló, 2003. július 7-i 1210/2003/EK tanácsi rendeletre (1) és különösen annak 11. cikke b) pontjára,
   mivel:
   
               (1)
            
            
               Az 1210/2003/EK rendelet IV. melléklete felsorolást nyújt a korábbi elnök, Szaddam Husszein rezsimjével kapcsolatban álló természetes és jogi személyekről, intézményekről, illetve szervezetekről, amelyekre annak a rendeletnek az értelmében a pénzkészletek és gazdasági források befagyasztása vonatkozik.
            
         
               (2)
            
            
               2011. június 2-án az Egyesült Nemzetek Biztonsági Tanácsának szankcióbizottsága úgy határozott, hogy – hivatkozással az Egyesült Nemzetek Biztonsági Tanácsa 1483(2003) határozata 23 (b) pontjára – két természetes személyt töröl a személyek és szervezetek azon listájáról, amelyekre vonatkozóan a pénzkészletek és gazdasági erőforrások befagyasztását alkalmazni kell. Továbbá, 2011. december 6-án a szankcióbizottság úgy határozott, hogy egy természetes személyt töröl erről a listáról.
            
         
               (3)
            
            
               Az 1210/2003/EK rendelet V. melléklete felsorolja az e rendelet végrehajtásához kapcsolódó különleges feladatok ellátásával megbízott, hatáskörrel rendelkező hatóságokat. Ezt a listát frissíteni kell a Görögországtól és Magyarországtól kapott információk alapján.
            
         
               (4)
            
            
               Az 1210/2003/EK rendelet IV. és V. mellékletét ezért ennek megfelelően módosítani kell.
            
         ELFOGADTA EZT A RENDELETET:
   1. cikk
   Az 1210/2003/EK rendelet IV. melléklete az e rendelet I. mellékletében foglaltak szerint módosul.
   2. cikk
   Az 1210/2003/EK rendelet V. melléklete az e rendelet II. mellékletében foglaltak szerint módosul.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 1-jén.
      
         
            a Bizottság részéről, az elnök nevében,
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 169., 2003.7.8., 6. o. A legutóbb a 131/2011/EU tanácsi rendelettel (HL L 41., 2011.2.15., 1. o.) módosított rendelet.
   
      I. MELLÉKLET
      A következő természetes személyeket, intézményeket illetve szervezeteket törlik az 1210/2003/EK rendelet IV. mellékletéből:
      
                  (1)
               
               
                  Nabil Victor Karam. Születési ideje: 1954. Címe: a) C/o Trading and Transport Services, Al-Razi Medical Complex, Jabal Al-Hussein, Amman, Jordan, b) C/o Alfa Company Limited for International Trading and Marketing, P.O. Box 910606, Amman 11191, Jordan. Állampolgársága: libanoni.
               
            
                  (2)
               
               
                  Hikmat Jarjes Bahnam (más néven Hikmat Gargees). Címe: Bagdad, Irak. Útlevélszám: 035667 (iraki).
               
            
                  (3)
               
               
                  Tarik Nasser S. Al Obaidi (más néven a) Tarik al'Ubaydi, b) Tariq al'Ubaydi). Születési ideje: 1945. Születési helye: Bagdad, Irak. Címe: Bagdad, Irak. Útlevélszám: 212331 (iraki).
               
            
   
      II. MELLÉKLET
      Az 1210/2003/EK rendelet V. melléklete a következőképpen módosul:
      
                  (1)
               
               
                  A „GÖRÖGORSZÁG” cím alatti illetékes hatóság weboldalának címére vonatkozó információ helyébe a következő szöveg lép:
                  „http://www1.mfa.gr/en/foreign-policy/global-issues/international-sanctions.html”
               
            
                  (2)
               
               
                  A „MAGYARORSZÁG” cím alatti illetékes hatóság weboldalának címére vonatkozó információ helyébe a következő szöveg lép:
                  „http://www.kormany.hu/download/5/35/50000/ENSZBT-ET-szankcios-tajekoztato.pdf”